钦定古今图书集成/明伦汇编/氏族典/第428卷 > 赵知礼
## 钦定古今图书集成/明伦汇编/氏族典/第428卷 > 赵知礼

按《陈书赵知礼传》，“知礼字齐旦，天水陇西人也。父孝
穆，梁候官令。知礼涉猎文史，善隶书，高祖引为记室
参军。侯景平，封始平县子。高祖为司空，以为从事中
郎。高祖入辅，迁给事黄门侍郎。高祖受命，迁通直散
骑常侍，寻迁散骑常侍，守太府卿。天嘉元年，进爵为
伯。王琳平，授明威将军、吴州刺史。知礼沈静有谋谟”，
每军国大事，世祖辄令玺书问之。秩满，为明威将军、
太子右卫率，迁右卫将军。六年卒，谥曰忠。子允恭嗣。